
 Kære brev kasse for et par dage siden begyndte jeg at skrive med en dreng, han spurgte om jeg ville give ham et bj for 2000 kr. Jeg har tænkt over det, men jeg ved ikke rigtigt. Jeg er jomfru og virkelig dårlig til sådan noget, men jeg jo også 13 år(meget snart 14) så nogen gange kommer tanken om sex ind over mig. Jeg ved ikke hvad jeg skal gøre hjælp 
Skal jeg gøre det?
==================



 Hej med dig og tak for dit spørgsmål (-: 

Først og fremmest synes jeg at du skal takke nej tak til det tilbud. Jeg synes faktisk ikke at det er helt okay at spørge dig efter sådan noget og jeg er også ret sikker på at hvis du gjorde det, ville du ikke få pengene alligevel.   


Jeg synes at du skal tage det stille og roligt og i dit eget tempo, du skal nok nå at udforske det hele, men det skal gøres på dine betingelser. Som du skriver så er du 13 snart 14, og tanken om sex dukker op en gang i mellem, hvilket jo er helt normalt. Du skal bare tage dig tid til at tænke over hvad du vil og ikke vil, hvad du har lyst til. 

Jeg synes du skal tage den med ro og tage dig tid til at finde ud af hvor du er i forhold til det sexuelle, er du klar, er du ikke klar, er der noget du er klar til og uanset hvad du finder ud af er det helt normalt. 

Jeg håber at du kan bruge mit svar! 

 

De bedste hilsner 

Michelle :-)

 










Hey du!



 

Jeg synes bestemt
ikke, at du skal gøre det. Som du selv skriver, så er du 13 år, og derfor
begynder interessen for sex at dukke op. Det er helt naturligt. Det er en del
af det at komme i puberteten. 



 

Grunden til, at jeg
ikke synes, at du skal gøre det er, fordi jeg synes, at du skal vente. Vente
til du møder en, som du kan lide og som du stoler på. For sex handler ikke om
at være god eller dårlig - det handler om at være intim med en anden person, og
det kræver, at man har tillid til hinanden, at man kender sin egen krop og at
man ved, hvad man har lyst til. Selvom tanken om sex begynder at komme, så er
du stadig ung og du skal ikke nå noget. 



 

Samtidig så skriver
du, at den her fyr er en, som du begyndt at skrive med. Jeg tager derfor et
gæt: du har ikke mødt ham i virkeligheden. Det er ikke naturligt for en dreng
at tilbyde 2000 kr. for et blowjob. Derfor kunne jeg godt frygte, at han lyver
om sig selv. Sex er ikke noget, som man skal have betaling for, og 2000 kr. er
mange penge.  Så jeg vil bare også sige,
at jeg synes, at du skal passe på dig selv. 



 

Sex er smukt og
spændende, men du skal huske at passe på dig selv. Mærk dine egne grænser, følg
din mavefornemmelse og gør det med en, som du kan lide. 


Jeg håber, at du kan
bruge mit svar :) Al held og lykke herfra!


VH.


Gustav





